FSMART พุ่งกระฉูด 14% นิวไฮรอบ 4 ปี รับ “ตู้เต่าบิน” ยอดขายพุ่ง-ลุ้นกำไรปีนี้โตเด่น 53%
FSMART พุ่งกระฉูด 14% นิวไฮรอบ 4 ปี รับ “ตู้เต่าบิน” ยอดขายพุ่ง-ลุ้นกำไรปีนี้โตเด่น 53% แนะซื้อเป้า 16 บ. โดย ณ เวลา 10:44 น. อยู่ที่ระดับ 14.30 บาท บวก 1.80 บาท
FSMART พุ่งกระฉูด 14% นิวไฮรอบ 4 ปี รับ “ตู้เต่าบิน” ยอดขายพุ่ง-ลุ้นกำไรปีนี้โตเด่น 53% แนะซื้อเป้า 16 บ. โดย ณ เวลา 10:44 น. อยู่ที่ระดับ 14.30 บาท บวก 1.80 บาท
24 มี.ค. 2565

ผู้สื่อข่าวรายงานว่า วันนี้(24มี.ค.65) บริษัท ฟอร์ท สมาร์ท เซอร์วิส จำกัด (มหาชน) หรือ FSMART ณ เวลา 10:44 น. อยู่ที่ระดับ 14.30 บาท บวก 1.80 บาท หรือ 14.40% ด้วยมูลค่าซื้อขาย 309.00 ล้านบาท ราคาหุ้นนิวไฮในรอบ 4 ปี โดยเทียบตั้งแต่หุ้นยืนที่ระดับ 14.40 บาท เมื่อวันที่ 5 ก.พ.2561

บล.ฟินันเซีย ไซรัส ระบุในบทวิเคราะห์วันนี้(24 มี.ค.65) ว่า    บริษัท ฟอร์ท สมาร์ท เซอร์วิส จำกัด (มหาชน) หรือ FSMART ว่า คาดกำไรจากธุรกิจตู้เต่าบินจะมีนัยสำคัญต่อผลประกอบการของ FSMART โดยเกาะติดสตอรี่ในธุรกิจตู้เต่าบินตั้งแต่วันแรกที่บริษัทประกาศแผนธุรกิจและ พยายามวิเคราะห์ถึงความต้องการของผู้บริโภคในตู้เต่าบินมาโดยตลอด ตัวเลขที่ บ่งชี้ถึงดีมานต์ได้เป็นรูปธรรมมากที่สุด คือ จำนวนแก้วที่ขายได้เฉลี่ยต่อตู้ต่อวัน โดย ที่ผ่านมา ขณะที่จำนวนเพิ่มขึ้นเรื่อยๆ จำนวนแก้วที่ขายได้ต่อสู้ที่เพิ่มขึ้น จาก 45 แก้วในไตรมาส 4/2564  เป็น 50 แก้วในต้นปี 2565  และเพิ่มขึ้นเป็นมากกว่า 60 แก้วในปัจจุบัน สะท้อนถึงดีมานด์ที่แข็งแกร่ง นอกจากนี้ ในแง่ปัจจัยเชิงคุณภาพ ตู้บุญเติมก็ยังได้รับ ผลตอบรับที่ดีผ่านสื่อและงานจัดกิจกรรมต่าง ๆ อย่างต่อเนื่อง เช่น งาน RETAIL เป็นต้น ถ้าเรามองบริษัท ฟอร์ท เวนดิ้ง จำกัด เป็นบริษัทร่วม คาดกำไร ปี2565-2566 อยู่ที่ 612 ลบ. (+53% เทียบช่วงเดียวกันของปีก่อน) และ 991 ลบ. (62.1% เทียบช่วงเดียวกันของปีก่อน) ตามลำดับ โดยมีสัดส่วนกำไรจากธุรกิจเต่าบินในปี 2565-2566  ราว 26% และ 45% ตามลำดับ
บริษัทมีโอกาสสูงมาก ที่จะเพิ่มสัดส่วนการถือครองในธุรกิจตู้เต่าบิน โดยอ้างอิงจากทั้งการประชุม Opportunity Day ครั้งล่าสุดและการสอบถามกับทางบริษัท ผู้บริหารมีแผนเพิ่มสัดส่วนการถือครองหุ้นบริษัท ฟอร์ท เวนดิ้ง จำกัด จากทั้งการ เสนอซื้อหุ้นเพิ่มทุนหรือเสนอซื้อจากผู้ถือหุ้นเดิม เพื่อเปลี่ยนการรับรู้ทางบัญชีจาก เงินปันผลเป็นส่วนแบ่งกำไร ซึ่งเรามองว่า FSMART มีความพร้อม ทั้งเงินสดในมือ 364 ลบ. ณ ปลายปี 2021 และมีกระแสเงินสดจากการดำเนินงานอีกปีละราว 1,000 ลบ. อย่างไรก็ตาม เราคาดว่าสัดส่วนถือหุ้นจะเพิ่มขึ้นไม่มากนัก คาดอยู่ในช่วง 20 25% ซึ่งเพียงพอกับการเปลี่ยนสถานะเป็นบริษัทร่วม มีนัยทางด้าน Sentiment ตลาดมากกว่าด้านพื้นฐานของบริษัท
ทั้งนี้เห็นดีมานต์ที่ชัดเจนในธุรกิจตู้เต่าบิน คาดหนุนกำไรของ FSMART อย่างมีนัยสำคัญในอีก 3 ปีข้างหน้า แต่ต้นปีที่ผ่านมา บริษัทมาสะดุดในเรื่องกำลังการผลิตที่ ไม่ทันกับเป้าหมายที่วางไว้ ซึ่งมองว่าเป็นปัญหาระยะสั้นและตลาดซึมซับประเด็นดังกล่าวแล้ว ปรับคำแนะนำเป็น “ชื่อ และปรับราคาเป้าหมายปี 2565 ขึ้นเป็น 16 บาท จาก 10.5 บาท แนะนำ “ซื้อ”